CELEX: 62010CA0533
Language: et
Date: 2012-06-14 00:00:00
Title: Kohtuasi C-533/10: Euroopa Kohtu (kolmas koda) 14 juuni 2012 . aasta otsus (Tribunal d'instance de Roubaix (Prantsusmaa) eelotsusetaotlus) — Compagnie internationale pour la vente à distance (CIVAD) SA versus Receveur des douanes de Roubaix, Directeur régional des douanes et droits indirects de Lille, Administration des douanes (Ühenduse tolliseadustik — Artikli 236 lõige 2 — Sellise tollimaksu tagasimaksmine, mille tasumine ei tulenenud seadusest — Tähtaeg — Määrus (EÜ) nr 2398/97 — Lõplik dumpinguvastane tollimaks Egiptusest, Indiast ja Pakistanist pärit puuvillase voodipesu impordil — Määrus (EÜ) nr 1515/2001 — Hiljem kehtetuks tunnistatud määruse alusel tasutud dumpinguvastase tollimaksu tagasimaksmine — Mõiste „vääramatu jõud” — Imporditollimaksu tagasimaksmise kohustuse tekkimise kuupäev)

28.7.2012   
            
            
               ET
            
            
               Euroopa Liidu Teataja
            
            
               C 227/2
            
         Euroopa Kohtu (kolmas koda) 14 juuni 2012. aasta otsus (Tribunal d'instance de Roubaix (Prantsusmaa) eelotsusetaotlus) — Compagnie internationale pour la vente à distance (CIVAD) SA versus Receveur des douanes de Roubaix, Directeur régional des douanes et droits indirects de Lille, Administration des douanes
   (Kohtuasi C-533/10) (1)
   
   (Ühenduse tolliseadustik - Artikli 236 lõige 2 - Sellise tollimaksu tagasimaksmine, mille tasumine ei tulenenud seadusest - Tähtaeg - Määrus (EÜ) nr 2398/97 - Lõplik dumpinguvastane tollimaks Egiptusest, Indiast ja Pakistanist pärit puuvillase voodipesu impordil - Määrus (EÜ) nr 1515/2001 - Hiljem kehtetuks tunnistatud määruse alusel tasutud dumpinguvastase tollimaksu tagasimaksmine - Mõiste „vääramatu jõud” - Imporditollimaksu tagasimaksmise kohustuse tekkimise kuupäev)
   2012/C 227/03
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal d'instance de Roubaix
   
      Põhikohtuasja pooled
   
   
      Hageja: Compagnie internationale pour la vente à distance (CIVAD) SA
   
      Kostjad: Receveur des douanes de Roubaix, Directeur régional des douanes et droits indirects de Lille, Administration des douanes
   
      Ese
   
   Eelotsusetaotlus — Tribunal d'instance de Roubaix — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1, ELT eriväljaanne 02/04, lk 307) artikli 236 lõike 2 (teise ja kolmanda lõigu) tõlgendamine — Nõukogu 28. novembri 1997. aasta määruse (EÜ) nr 2398/97, millega kehtestatakse lõplik dumpinguvastane tollimaks Indiast, Egiptusest ja Pakistanist pärit voodipesu impordilt (EÜT L 332, lk 1), mis hiljem tunnistati kehtetuks, alusel tasutud dumpinguvastaste tollimaksude tagasimaksmise taotlus — Vääramatust jõust tulenev õigusvastasus — Tollimaksude tagasimaksmise kohustuse tekkimise hetk
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (muudetud Euroopa Parlamendi ja nõukogu 16. novembri 2000. aasta määrusega (EÜ) nr 2700/2000), artikli 236 lõike 2 teist lõiku tuleb tõlgendada nii, et määruse õigusvastasus ei kujuta endast selle sätte mõttes vääramatu jõu juhtumit, mis võimaldaks pikendada kolmeaastast tähtaega, mille jooksul võib importija taotleda selle määruse alusel tasutud imporditollimaksu tagasimaksmist.
            
         
               2.
            
            
               Määruse (EMÜ) nr 2913/92 (muudetud määrusega (EÜ) nr 2700/2000) artikli 236 lõike 2 kolmandat lõiku tuleb tõlgendada nii, et see ei võimalda liikmesriigi tollil dumpinguvastast tollimaksu, mis on sisse nõutud liidu määruse alusel, omal algatusel tagasi maksta vaidluste lahendamise organi tuvastuse põhjal, et nimetatud määrus ei ole kooskõlas 1994. aasta üldise tolli- ja kaubanduslepingu VI artikli rakendamise lepinguga, mis sisaldub 15. aprillil 1994 Marrakešis alla kirjutatud Maailma Kaubandusorganisatsiooni (WTO) asutamislepingu lisas 1A ja mis on heaks kiidetud nõukogu 22. detsembri 1994. aasta otsusega 94/800/EÜ, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994).
            
         
      (1)  ELT C 30, 29.1.2011.